《贺陈握卿长子嗣弟新婚》
清代·张凤祥

陈君则友本天真，早把元方续季伦。二十年来勤教养，而今恰好结朱陈。

二郎潇洒佩琼琚，百两婚成三月馀。孔雀屏前筵玳瑁，黄金帐里贮明珠。

画堂萧鼓赓和气，龙烛辉双照德舆。萧史有郎玉为妇，不作家翁快亦如。

君试听，庆佳妇，卜螽斯，一声声恭喜，多是为君功成承继耀门楣。

作者简介：张凤祥，嘉庆年间（1796～1820）人士。生平不详。